**Hapet thirrja për mobilitete stafi të UPT-së,**

**në kuadër të Programit Erasmus+ KA107**

**në University of Kassel, Gjermani.**

Në kuadër bashkëpunimit midis Universitetit Politeknik të Tiranës dhe University of Kassel, publikohet thirrja për mobilitete për staf të Universitetit Politeknik të Tiranës, në University of Kassel (uni-kassel.de/go/radverkehr).

**Lloji i mobilitetit përfshin:** Pjesëmarrje në “Shkollën Ndërkombëtare të Vjeshtës për Mobilitetin e Qëndrueshëm – made in Kassel”, *(“MoveOn International Autumn School on Sustainable Mobility - made in Kassel”).*

**Fusha e mobilitetit:** Staf akademik dhe/ose PhD student nga Fakulteti i Inxhinierisë së Ndërtimit – Infrastrukturë Transporti dhe Fakulteti i Arkitekturës dhe Urbanistikës – Planifikimi Urban.

**Kushtet për pjesëmarrje:**

* Të ketë një background në profilin e transportit apo fusha të lidhura me planifikimin urban;
* Të ketë përvojë në të shkruar akademike dhe kërkim shkencor.

**Numri total i stafit: 3** (Në vartësi të konfirmimit nga zyra e marrëdhënieve ndërkombëtare e Universität Kassel.)

**Koha e kryerjes së mobilitetit,** nëUniversität Kassel: 21 – 25 tetor 2025

**Financimi Erasmus+ do të mbulojë kostot e udhëtimit dhe akomodimit.**

**Programi përbëhet nga tre pjesë:**

* 15 tetor: Sesion hyrës - online
* **21–25 tetor: Programi në vend, në Universitetin e Kassel-it, Gjermani**
* 10 nëntor: Sesion përmbyllës - online

**Dokumentat e nevojshme për aplikim për stafin akademik/administrativ:**

* CV + lista e publikimeve (në gjuhën angleze);
* Letër motivimi;
* Kopje e Pasaportës;
* Aprovim nga përgjegjësi i njësisë bazë dhe nga përgjegjësi i njësisë kryesore, ku aplikanti bën pjesë, në lidhje me planin e mobilitetit dhe periudhën, të parashikuara për t’u kryer në universitetin pritës\*;
* Dokumenti Mobility Agreement (Staff Mobility for Training) për stafin, në universitetin pritës\*\*.

*\*Plani i mobilitetit dhe periudha e propozuar e mobilitetit duhet të aprovohet/firmoset paraprakisht nga përgjegjësi i njësisë bazë dhe nga përgjegjësi i njësisë kryesore* *ku aplikani bën pjesë.*

\*\* *Mobility Agreement for Training për stafin është një dokument në të cilin duhet të specifikohet programi juaj i propozuar që do të kryeni gjatë periudhës së shkëmbimit, i cili është aprovuar paraprakisht nga përgjegjësi i njësisë bazë, sipas pikës më sipër. Kjo është formë standarde e Erasmus+ dhe firmoset nga aplikanti dhe personi përgjegjës për mobilitetet në Universitetin Politeknik të Tiranës, i cili është Zv.Rektori për Anën Shkencore dhe Marrëdhëniet me Jashtë.*

**Afati për aplikim, pranë Drejtorisë së Komunikimit dhe Koordinimit në UPT: 18 gusht 2025, ora 12.00**.

Pas përfundimit të mobilitetit, personi pjesëmarrës në Universität Kassel, duhet të dorëzojë një raport te departamenti përkatës dhe te Drejtoria e Komunikimit dhe Koordinimit, lidhur me aktivitetin.

Për informacione shtesë në lidhje me procesin e aplikimit në UPT dhe për sigurimin e materialeve informuese për UPT–në në këtë aktivitet, ju lutemi kontaktoni në email: abeqo@upt.al , rkodra@upt.al